תומאש פקהארט

תומאש פקהארט (; נולד ב-26 במאי 1989 בסושיצה שבצ'כוסלובקיה) הוא כדורגלן צ'כי המשחק בעמדת החלוץ בקבוצת לגיה ורשה ובנבחרת צ'כיה.

קריירה
פקהארט החל לשחק כדורגל בקבוצת סושיצה מעיר הולדתו שבמחוז פלזן, ובהמשך שיחק בקבוצת קלטאו ובמחלקת הנוער של סלביה פראג. במהלך שנת 2006 התקיים אליפות אירופה לנבחרות עד גיל 17, שנערך בלוקסמבורג. במהלך הטורניר כבש פקהארט שני שערים, כאשר אחד מהשערים נכבש בגמר מול נבחרת רוסיה בו הפסידה נבחרת צ'כיה בבעיטת עונשין.

בעונת  חתם פקהארט לארבע שנים בטוטנהאם הוטספר מהפרמייר ליג. בעונה זו השתייך פקהארט לאקדמיה של טוטנהאם הוטספר, וערך עשרים הופעות בקבוצת הנוער וכבש במהלכן 19 שערים, בהמשך העונה ערך 12 הופעות במדי קבוצת המילואים. בנובמבר 2006 כבש שער בהופעת הבכורה שלו במדי הקבוצה הבוגרת במשחק הידידות מול לאנס. אך במהלך העונה סבל מפציעה שעצרה את פריצתו במועדון.

באוגוסט 2008 הושאל פקהארט לסאות'המפטון מליגת המשנה האנגלית. ב-14 בספטמבר ערך פקהארט את הופעת הבכורה שלו בהפסד 1–4 לקווינס פארק ריינג'רס, ואת שער הבכורה שלו כבש בתיקו 2–2 מול איפסוויץ' טאון. לאורך תקופת ההשאלה ערך פקהארט תשע הופעות במהלכן כבש חמישה שערים. בסיום ההשאלה חזר לטוטנהאם הוטספר, אך הושאל מיד לאחר מכן לסלביה פראג מליגת העל הצ'כית, במדיה ערך 13 הופעות וכבש חמישה שערים.

ב-12 בינואר 2010 חתם פקהארט לשלוש וחצי שנים ביבלונץ מליגת העל הצ'כית. פקהארט כבש 15 שערים ב-29 הופעות, ובעקבות כך הושאל בחלון העברות של החורף של עונת 2010/2011 לספרטה פראג עד סוף העונה. לאורך תקופת ההשאלה ערך פקהארט תשע הופעות במהלכן כבש שבעה שערים.

בעונת  חתם פקהארט לשלוש שנים בנירנברג מבונדסליגה הגרמנית. פקהארט לא הצליח להטביע את חותמו בקבוצה כאשר ב-88 הופעות כבש 14 שערים. ב-28 באוגוסט 2014 חתם פקהארט לשלוש שנים באינגולשטאדט 04 מהבונדסליגה השנייה. פקהארט לא להצליח להתאקלם בקבוצה, וערך רק 17 הופעות כשבמהלכן לא הצליח לכבוש.

ב-1 בפברואר 2016 חתם פקהארט לשנה וחצי בא.א.ק. אתונה מליגת העל היוונית. ב-4 בפברואר ערך פקהארט את הופעת הבכורה שלו בתיקו 1–1 מחוץ מול אירקליס סלוניקי. בהמשך העונה כבש צמד בניצחון על פאניוניוס, ובתום העונה זכה פקהארט עם א.א.ק. אתונה בגביע היווני.

ב-21 ביולי 2017 הגיע פקהארט לישראל וחתם לשלוש שנים במדי האלופה הפועל באר שבע. את שער הבכורה שלו במדי הקבוצה כבש פקהארט במשחק אלוף האלופים בו גברה הפועל באר שבע 4–2 על בני יהודה. במחזור הראשון של עונת 2017/2018 כבש את שער הבכורה שלו בליגת העל, בתיקו 1–1 מול מכבי נתניה. בסך הכל כבש עשרה שערי ליגה בעונה זו, ובסופה זכה עם הקבוצה באליפות.

בתחילת עונת 2018/2019 שותף פקהארט במשחק אחד במוקדמות ליגת האלופות ובמשחק אחד במוקדמות הליגה האירופית, אך ב-14 באוגוסט 2018 עזב את הפועל באר שבע וחתם בקבוצת לאס פאלמס מליגת המשנה בספרד.

ב-10 בפברואר 2020 חתם פקהארט לשנתיים וחצי בלגיה ורשה מליגת העל הפולנית.

ב-11 באוגוסט 2022 חתם פקהארט בגזינטפ הטורקית.

נבחרת צ'כיה
פקהארט ייצג את ארצו בכל הנבחרות, והוא מחזיק בשיא מלך השערים של נבחרת צ'כיה עד גיל 21 בכל הזמנים, עם 17 שערים. בשנת 2007 פקהארט ייצג את ארצו בגביע העולם בכדורגל עד גיל 20 שנערך בקנדה, פקהארט היה השחקן הכי צעיר בטורניר כשעוד לא מלאו לו 18 שנים. פקהארט שיחק בכל שבעת המשחקים בטורניר, כולל הגמר בו הפסידה צ'כיה 1–2 לנבחרת ארגנטינה. בנוסף, ייצג את נבחרת צ'כיה הצעירה באליפות אירופה.

ב-22 במאי 2010 ערך פקהארט את הופעת הבכורה שלו בנבחרת צ'כיה הבוגרת, בהפסד 1–2 לנבחרת טורקיה. ב-12 באוקטובר 2014 כבש פקהארט את שער הבכורה שלו, בניצחון 3–1 על נבחרת מלטה במסגרת מוקדמות מונדיאל 2014.

תארים
א.א.ק. אתונה
 הגביע היווני: 2015/2016

הפועל באר שבע
אליפות: 2017/2018
אלוף האלופים: 2017/2018

לגיה ורשה
ליגת העל הפולנית: 2019/2020 , 2020/2021 
 הגביע הפולני: 2023

תארים אישיים
 השחקן הכי צעיר בכל הזמנים ששיחק בגביע העולם בכדורגל עד גיל 20
 מלך השערים בכל הזמנים של נבחרת צ'כיה עד גיל 21 - 17 שערים

קישורים חיצוניים

הערות שוליים

כדורגלנים צ'כים
חלוצי כדורגל צ'כים
כדורגלני נבחרת צ'כיה
כדורגלני סלביה פראג
כדורגלני טוטנהאם הוטספר
כדורגלני סאות'המפטון
כדורגלני ספרטה פראג
כדורגלני נירנברג
כדורגלני אינגולשטאדט 04
כדורגלני א.א.ק. אתונה
כדורגלני הפועל באר שבע
כדורגלני לאס פאלמאס
כדורגלני לגיה ורשה
כדורגלני גזיאנטפ
כדורגלנים זרים בישראל
ספורטאים צ'כים באנגליה
ספורטאים צ'כים בגרמניה
ספורטאים זרים ביוון
ספורטאים צ'כים בישראל
ספורטאים צ'כים בספרד
ספורטאים זרים בפולין
ספורטאים זרים בטורקיה
כדורגלני יורו 2012
כדורגלני יורו 2020
צ'כים שנולדו ב-1989